b'\n_START_ARTICLE_\nAntti Vartiainen\n_START_PARAGRAPH_\nAntti Vartiainen (28. marraskuuta 1764 Tavastkenk\xc3\xa4, Pyh\xc3\xa4nt\xc3\xa4 \xe2\x80\x93 15. helmikuuta 1833 Kiuruvesi) oli suomalainen Kiuruvedell\xc3\xa4 asunut runonlaulaja._NEWLINE_Antti Vartiaisen is\xc3\xa4 Olli Vartiainen muutti perheens\xc3\xa4 kanssa Pyh\xc3\xa4ng\xc3\xa4lt\xc3\xa4 Kiuruveden Lapinsaloon 1790-luvulla. Antti Vartiainen oli renkin\xc3\xa4 Tihil\xc3\xa4nahossa ja sen j\xc3\xa4lkeen h\xc3\xa4nen mainitaan olleen loisena N\xc3\xa4l\xc3\xa4nn\xc3\xb6ll\xc3\xa4 ja Remeksel\xc3\xa4ss\xc3\xa4. H\xc3\xa4n oli naimisissa Anna Juhontyt\xc3\xa4r Knuutisen kanssa._NEWLINE_Vartiainen ehti olla jonkin aikaa 1800-luvun alussa my\xc3\xb6s uudistilallisena Lapinsalossa mutta joutui pian luopumaan tilastaan. Antti Vartiainen kuoli ruotivaivaisena Paaran talossa Lapinsalossa vuonna 1833._NEWLINE_Vuonna 1819 Adolf Ivar Arwidsson tallensi Antti Vartiaiselta muistiin 28 runoa. Vartiainen oli tunnettu loitsujen taitajana._NEWLINE_Antti Vartaisen vuonna 1985 pystytetty muistokivi sijaitsee Kiuruveden entisen kirjaston pihassa.'